**Marko Ilari Kauppinen** (s. 23. maaliskuuta 1979 Mikkeli) on suomalainen entinen jääkiekkopuolustaja, joka toimi maaliskuuhun 2021 saakka Mikkelin Jukureiden SM-liigajoukkueen päävalmentajana. Hän pelasi omalla pelaajaurallaan SM-liigassa yhteensä 880 runkosarjaottelua tehopistein 91+212=303 ja keräten 687 jäähyminuuttia sekä 121 playoff-ottelua tehopistein 15+34=49 ja keräten 115 jäähyminuuttia. Kaudella 2006–2007 Kauppinen teki SM-liigan pudotuspelien puolustajien yhden kauden piste-ennätyksen tehoilla 5+12=17. Pelaajauransa viimeisellä kaudellaan 2016–2017 Kauppinen toimi Jukureiden kapteenina joukkueen seurahistorian ensimmäisellä SM-liigakaudella. Hän pelasi urallaan myös kolmena kautena Ruotsissa.

Pelityyli
---------

Elite Prospects -sivuston Matias Strozyk kuvaili Kauppista vuonna 2010 nopeasti luistelevaksi kiekolliseksi puolustajaksi, joka ei ole kuitenkaan kovin fyysinen, isokokoinen eikä vahva pelaaja.

Ura
---

### Seuraura

6-vuotiaana jääkiekkoilun aloittanut Kauppinen on Mikkelin Jukureiden kasvatti. Hän pelasi kasvattajaseurassaan ensimmäiset miesten pelinsä jo 16-vuotinaana kaudella 1995–1996 II-divisioonassa, jonka jälkeen hän siirtyi JYPiin. Kauppinen pelasi siellä kauden 1996–1997 vielä A- ja B-nuorissa. Hän voitti A-nuorten Suomenmestaruuden keväällä 1997. Philadelphia Flyers varasi Kauppisen 214. pelaajana NHL:n varaustilaisuudessa 1997. Kaudet 1997–1998 ja 1998–1999 hän pelasi suurimmaksi osaksi JYPin SM-liigajoukkueessa. Kauppinen oli JYP-vuosinaan varsin lupaava puolustaja.

Kauppinen siirtyi kaudeksi 1999–2000 Jokereihin, joissa voitti hopeaa keväällä 2000. Hän siirtyi kaudeksi 2001–2002 Turun Palloseuraan, jossa pelasi kevääseen 2004 asti. Kauppinen yritti tehdä läpimurtoaan sekä Jokereissa että TPS:ssä, muttei onnistunut siinä. Hän voitti keväällä 2004 SM-hopeaa. Kauden 2004–2005 Kauppinen pelasi Ruotsissa, Elitserien-joukkue Mora IK:ssa ja palasi SM-liigaan ja siirtyi Tapparaan kaudeksi 2005–2006. Hänellä oli sopimus Moran kanssa myös kevääseen 2006. Kauppinen kommentoi yllättävää siirtoa Tapparaan:

> »Ruotsissa en saanut riittävää näyttöpaikkaa ja rooli jäi vähäiseksi. Sopimuksesta keskusteltiin, mutta joukkueella ei kuitenkaan ollut selkeää menestymismahdollisuutta. Lisäksi Mora on pieni kaupunki ja ajoittain aika kävi pitkäksi. Ruotsin vuodesta jäi kuitenkin käteen muutakin kuin paluulippu Suomeen. Kiekollinen peli parani selvästi. Myös NHL-pelaajien tulo sarjaan auttoi kehittymään. Huomasin, että pystyn pelaamaan ketä tahansa vastaan ja se antoi lisää itseluottamusta. Lisäksi NHL-pelaajilta oppi kaikenlaisia pikkukikkoja. Kaiken kaikkiaan Ruotsin vuosi oli positiivinen kokemus.» 
> 
> 

Kauppinen jäi vapaaksi agentiksi kahden hienon Tapparassa vietetyn kauden jälkeen. Kesäkuussa 2007 hän teki kaksivuotisen sopimuksen aiemman seuransa Jokereiden kanssa ja korvasi NHL:ään lähteneen Sami Lepistön. Hän pelasi Jokereissa ensin numerolla 26, mutta se vaihtui 10:een kun Mika Strömberg palasi Jokereihin. Toukokuussa 2009 Kauppinen teki kolmivuotisen jatkosopimuksen Jokereiden kanssa. Hän kuitenkin jätti joukkueen jo toisella sopimuskaudellaan 2010–2011 ja siirtyi siirtorajan kynnyksellä tammikuussa 2011 Kalevan Palloon kevääseen 2012 ulottuvalla sopimuksella. Kaudella 2011–2012 Kauppinen oli tehoilla 4+21=25 joukkueen tehokkain puolustaja. Marraskuussa 2011 hän teki KalPan kanssa kaksivuotisen jatkosopimuksen.

Kaudella 2012–2013 Kauppinen nousi KalPan varakapteeniksi ja jakoi tehoilla 9+16=25 SM-liigan puolustajien pistepörssin yhdeksännen sijan HIFK:n Ville Varakkaan ja Kyle Klubertanzin kanssa. Kesken kauden 2013–2014, siirtotakarajalla helmikuussa 2014 hän palasi loppukaudeksi Tapparaan. Kauppinen voitti kauden päätteeksi SM-hopeaa. Kauden 2014–2015 kynnyksellä hän siirtyi vuoden mittaisella sopimuksella SHL-joukkue MODO Hockeyn riveihin. Marraskuussa 2014 Kauppinen kuitenkin jätti joukkueen perhesyihin vedoten. Muutamaa päivää myöhemmin hän palasi loppukauden kattavalla ja loppuvuoden try-outin sisältäneellä sopimuksella ensimmäiseen SM-liigaseuraansa JYPiin. Kauppisen koejakso toi joulukuussa jatkosopimuksen. Hän voitti kauden päätteeksi SM-pronssia.

Kaudeksi 2015–2016 Kauppinen palasi vuoden mittaisella sopimuksella kasvattajaseuransa Mikkelin Jukurien riveihin pelaamaan Mestistä. Hänet nimettiin joukkueen kapteeniksi. Syyskuussa 2015 Kauppisen tiedotettiin jatkavan Jukureissa myös kaudella 2016–2017 pian sen jälkeen, kun seuralle myönnettiin paikka SM-liigaan. Kaudella 2015–2016 Kauppinen jakoi Mestiksen puolustajien syöttöpörssin voiton joukkuetoverinsa Teemu Suhosen kanssa ja sijoittui puolustajien pistepörssissä toiseksi hänen jälkeensä. Kauppinen voitti kauden päätteeksi Mestiksen-mestaruuden. Hänet valittiin sarjan ensimmäiseen tähdistökentälliseen.

Kauppinen jatkoi kaudella 2016–2017 Jukureiden SM-liigahistorian ensimmäisenä kapteenina. Kauden päätteeksi hän lopetti pelaajauransa ja Kauppinen nimettiin seuran A-nuorten SM-liigajoukkueen päävalmentajaksi kaudeksi 2017–2018. Kaudeksi 2018–2019 Kauppinen nimettiin myös Suomen alle 16-vuotiaiden maajoukkueen päävalmentajaksi Petri Karjalaisen johtamaan valmennustiimiin.

### Maajoukkueura

Kauppinen edusti Suomea alle 20-vuotiaiden MM-kilpailuissa vuosina 1998 ja 1999. Vuonna 1998 tuli maailmanmestaruus. Kauppinen pelasi myös alle 18-vuotiaiden EM-kilpailuissa vuonna 1997, joista hän voitti kultaa ja koko kisojen pistepörssin tehoilla 5+4=9 pelipaikastaan huolimatta. Kauppisen pistesaldo on turnauksen historian matalin pistepörssin voittoon riittänyt saldo.

A-maajoukkueessa Kauppinen pelasi 14 ottelua tehopistein 1+6=7 lähinnä Euro Hockey Tour -tasolla. Hän pelasi myös 36 nuorten ja 12 poikien maaottelua.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 1995–1996 | Jukurit | II-divisioona | 19 | 1 | 6 | 7 | 10 | 3 | 0 | 0 | 0 | 0 |
| 1996–1997 | JYP | A-SM | 29 | 2 | 3 | 5 | 14 | 7 | 0 | 0 | 0 | 29 |  |  |  |  |  |  | U18-EM | 6 | 5 | 4 | 9 | 10 |
| 1997–1998 | Diskos | I-divisioona | 2 | 2 | 1 | 3 | 0 | – | – | – | – | – |  |  |  |  |  |  | JMM | 7 | 1 | 2 | 3 | 8 |
|  | JYP | A-SM | 16 | 2 | 4 | 6 | 16 | – | – | – | – | – |
|  | JYP | SM-liiga | 33 | 2 | 6 | 8 | 26 | – | – | – | – | – |
| 1998–1999 | JYP | A-SM | 3 | 2 | 1 | 3 | 6 | – | – | – | – | – |  |  |  |  |  |  | JMM | 6 | 3 | 2 | 5 | 4 |
|  | JYP | SM-liiga | 49 | 5 | 7 | 12 | 56 | 3 | 0 | 0 | 0 | 6 |
| 1999–2000 | Jokerit | A-SM | 5 | 0 | 3 | 3 | 8 | 1 | 1 | 0 | 1 | 4 |
|  | Jokerit | SM-liiga | 47 | 4 | 9 | 13 | 16 | 10 | 1 | 3 | 4 | 2 |
| 2000–2001 | Kiekko-Vantaa | Mestis | 1 | 0 | 0 | 0 | 0 | – | – | – | – | – |
|  | AIK IF | Elitserien | 4 | 0 | 0 | 0 | 4 | – | – | – | – | – |
|  | Jokerit | SM-liiga | 48 | 5 | 7 | 12 | 41 | 5 | 0 | 0 | 0 | 8 |
| 2001–2002 | TPS | SM-liiga | 55 | 4 | 9 | 13 | 55 | 5 | 1 | 0 | 1 | 2 |
| 2002–2003 | TPS | SM-liiga | 53 | 3 | 10 | 13 | 52 | 7 | 0 | 0 | 0 | 27 |
| 2003–2004 | TPS | SM-liiga | 42 | 1 | 3 | 4 | 18 | 13 | 0 | 1 | 1 | 14 |
| 2004–2005 | Mora IK | Elitserien | 50 | 6 | 11 | 17 | 32 | – | – | – | – | – |
| 2005–2006 | Tappara | SM-liiga | 56 | 6 | 16 | 22 | 34 | 6 | 2 | 5 | 7 | 10 |
| 2006–2007 | Tappara | SM-liiga | 56 | 12 | 14 | 26 | 76 | 5 | 1 | 1 | 2 | 14 |
| 2007–2008 | Jokerit | SM-liiga | 56 | 9 | 19 | 28 | 42 | 14 | 5 | 12 | 17 | 10 |
| 2008–2009 | Jokerit | SM-liiga | 52 | 8 | 11 | 19 | 56 | 5 | 1 | 1 | 2 | 0 |
| 2009–2010 | Jokerit | SM-liiga | 55 | 7 | 13 | 20 | 52 | 3 | 0 | 1 | 1 | 0 |
| 2010–2011 | Jokerit | SM-liiga | 35 | 1 | 10 | 11 | 18 | – | – | – | – | – |
|  | KalPa | SM-liiga | 7 | 0 | 2 | 2 | 4 | 6 | 0 | 3 | 3 | 2 |
| 2011–2012 | KalPa | SM-liiga | 56 | 4 | 21 | 25 | 32 | 7 | 2 | 2 | 4 | 2 |
| 2012–2013 | KalPa | SM-liiga | 46 | 9 | 16 | 25 | 30 | 5 | 0 | 3 | 3 | 2 |
| 2013–2014 | KalPa | SM-liiga | 31 | 3 | 15 | 18 | 39 | – | – | – | – | – |
|  | Tappara | SM-liiga | 7 | 0 | 3 | 3 | 0 | 15 | 1 | 2 | 3 | 10 |
| 2014–2015 | MODO Hockey | SHL | 15 | 1 | 3 | 4 | 14 | – | – | – | – | – |
|  | JYP | SM-liiga | 38 | 5 | 5 | 10 | 22 | 12 | 1 | 0 | 1 | 6 |
| 2015–2016 | Jukurit | Mestis | 48 | 7 | 32 | 39 | 22 | 16 | 0 | 6 | 6 | 12 | Ykköstähdistö |
| 2016–2017 | Jukurit | SM-liiga | 58 | 3 | 16 | 19 | 18 | – | – | – | – | – |
| 17 kautta | yhteensä | SM-liiga | 880 | 91 | 212 | 303 | 687 | 121 | 15 | 34 | 49 | 115 |
| 3 kautta | yhteensä | Elitserien/SHL | 69 | 7 | 14 | 21 | 50 | – | – | – | – | – |
| 1 kausi | yhteensä | Mestis | 48 | 7 | 32 | 39 | 22 | 16 | 0 | 6 | 6 | 12 |

Lähteet
-------

* Marko Kauppinen The Internet Hockey Databasessa (englanniksi)
* Marko Kauppinen Eurohockey-sivustolla (englanniksi)
* Marko Kauppinen *Elite Prospects*. Everysport Media Group AB.  (englanniksi)

### Viitteet

1. 1 2  Marko Kauppinen toivoo joukkueelta tasaisuutta ja yleisöltä kannustusta *kalpa.fi*.  26.9.2012. KalPa Hockey Oy.  Arkistoitu 16.3.2017. Viitattu 29.1.2013.
2. ↑  Vironen, Petri: Tuhannen ja yhden liigaottelun mies – Marko Kauppisen huikea ura päättyy unelmaan ilman mestaruutta *yle.fi*.  13.3.2017. Yleisradio Oy. Viitattu 19.3.2017.
3. ↑  Verohallinto
4. ↑  Eliteprospects.com - All-Time Stats (englanniksi)
5. 1 2 3 4 5 6 7 8  Marko Kauppinen *Elite Prospects*. Everysport Media Group AB.  (englanniksi)
6. ↑  TPS hankki uusia pelaajia *Jatkoaika.com*.  17.4.2001. Jatkoaika r.y. Viitattu 9.12.2009.
7. ↑  Marko Kauppinen Elitserieniin *Jatkoaika.com*.  18.5.2004. Jatkoaika r.y. Viitattu 9.12.2009.
8. ↑  Rautakorpi palaa Tapparan peräsimeen - Grönvall, Virkkunen ja Kauppinen pelaajavahvistuksia *Jatkoaika.com*.  26.4.2005. Jatkoaika r.y. Viitattu 9.12.2009.
9. ↑  Niinisalo, Petri: Marko Kauppinen – Tapparan salainen ase *Jatkoaika.com*.  6.11.2005. Jatkoaika r.y. Viitattu 9.12.2009.
10. ↑  Virta jatkaa Jokereissa, Kauppinen korvaa Lepistön *Jatkoaika.com*.  4.6.2007. Jatkoaika r.y. Viitattu 9.12.2009.
11. ↑  Jokerit julkisti joukkueensa – Pirnes ja Hentunen hyökkäykseen *Jatkoaika.com*.  5.5.2009. Jatkoaika r.y. Viitattu 9.12.2009.
12. ↑  SS: KalPa hankki Marko Kauppisen *Jatkoaika.com*.  31.1.2011. Jatkoaika r.y. Viitattu 15.6.2012.
13. ↑  Marko Kauppinen KalPaan *liiga.fi*.  31.1.2011. Jääkiekon SM-liiga Oy. Viitattu 4.2.2011.
14. ↑  Pörssikärki Kuparinen jatkaa KalPassa *Jatkoaika.com*.  15.11.2011. Jatkoaika r.y. Viitattu 15.6.2012.
15. ↑  KalPan tyhjennysmyynti jatkuu – Kauppinen Tapparaan *Jatkoaika.com*.  14.2.2014. Jatkoaika r.y. Viitattu 15.2.2014.
16. ↑  Edlund, Patrick: Rutinerad finsk back klar *modohockey.se*.  3.9.2014. MODO Elithockey AB. Viitattu 3.9.2014. (ruotsiksi)
17. ↑  Kauppisen vuoro siirtyä länsinaapuriin *Jatkoaika.com*.  3.9.2014. Jatkoaika r.y. Viitattu 3.9.2014.
18. ↑  Edlund, Patrick: MODO Hockey bryter med Marko Kauppinen *modohockey.se*.  3.11.2014. MODO Elithockey AB. Viitattu 7.11.2014. (ruotsiksi)
19. ↑  Kauppinen jättää Modon *Jatkoaika.com*.  3.11.2014. Jatkoaika r.y. Viitattu 7.11.2014.
20. ↑  JYPin puolustus vahvistuu paluumuuttajalla *Jatkoaika.com*.  7.11.2014. Jatkoaika r.y. Viitattu 7.11.2014.
21. ↑  Kauppisen koeaika tuotti loppukauden sopimuksen *Jatkoaika.com*.  15.12.2014. Jatkoaika r.y. Viitattu 15.12.2014.
22. ↑  Jukureille kokenut paluumuuttaja takalinjoille - Kauppinen palaa Mikkeliin *Jatkoaika.com*.  12.8.2015. Jatkoaika r.y. Viitattu 14.8.2015.
23. ↑  Jukureille neljän miehen kapteenisto – Kauppisesta kapteeni *Jatkoaika.com*.  18.8.2015. Jatkoaika r.y. Viitattu 21.8.2015.
24. ↑  Jukurit kiinnitti tärkeän puolustajan Liigaa ajatellen *Jatkoaika.com*.  10.9.2015. Jatkoaika r.y. Viitattu 21.9.2015.
25. ↑  Mestis palkitsi parhaansa – Palve palkintorohmuna *Jatkoaika.com*.  29.4.2016. Jatkoaika r.y. Viitattu 2.5.2016.
26. ↑  Marko Kauppisen pelaajaura päätökseen – valmennustehtävät kutsuvat *Jatkoaika.com*.  31.1.2017. Jatkoaika r.y. Viitattu 19.3.2017.
27. ↑  Pelaajat - K *Tappara.fi*. Tamhockey Oy. Viitattu 16.7.2013.


|  |  |  |
| --- | --- | --- |
| Edeltäjä:**Juuso Akkanen** | **Mikkelin Jukureiden kapteeni**2015–2017 | Seuraaja:**Miika Roine** |

Jukurit – SM-liiga
6 Nordsäter |
7 Vold Engebråten |
14 Soini |
17 Mäkinen |
18 Sandvik |
19 Häkkilä |
20 Puistola |
23 Nässén |
25 Jormakka |
26 Immonen |
27 Oden |
28 Peltomäki |
32 Hynninen |
34 O. Kovařčík |
36 Ruusu |
40 Korhonen |
54 Piitulainen |
60 Lundgren (**A**) |
61 Pitkänen |
71 Romppanen |
77 Mäkiaho |
87 M. Kovařčík |
88 Huuhtanen |
91 Helenius |
92 Salonen |
95 Batņa |
98 Larsen  

Valmentajat Jokinen – Lydman – Tarvainen – Hyvärinen – Hakkarainen – Forssell – Mäntylä